Prilozi povijesti umjetnosti u Dalmaciji
<s>Prilozi povijesti umjetnosti u Dalmaciji (akr.</s><s>PPUD) je znanstveni časopis koji izdaju Konzervatorski odjel Ministarstva kulture Republike Hrvatske za područje Splitsko-dalmatinske županije (nekad Konzervatorski zavod za Dalmaciju) i Književni krug u Splitu.</s><s>U njemu se objavljuju recenzirani znanstveni članci iz područja hrvatske povijesti umjetnosti i arheologije, posebno dalmatinske, uključujući podatke o novootkrivenim spomenicima, atributivne priloge, novu arhivsku građu, inventar, monografske i ikonografske studije, iscrpne povijesno-umjetničke topografije i indekse majstora koji su do 20. stoljeća djelovali na tim prostorima.</s><s>U prvom redu prezentiraju se istraživanja dalmatinske umjetničke baštine (slikarstva, kiparstva, arhitekture, urbanizma, arheologije i primijenjenih umjetnosti), odnosno srodnih umjetničkih opusa i pojava.</s><s>Kao znanstvena publikacija u kategorizaciji časopisa Nacionalnog vijeća za znanost ocijenjeni su najvećom ocjenom (A1).</s><s>Od 1946. od 1950. objavljeno je prvih šest svezaka koji su bili posebne studije, a od 1953. počeo se izdavati kao godišnjak, iako s povremenim pauzama od dvije, tri ili pet godina.</s><s>Do 2017. objavljeno je ukupno 47 svezaka.</s><s>Urednici časopisa bili su C. Fisković od 1946. do 1975. (1–20. svezak), D. Domančić od 1980. do 1991. (21–25. i 27–31), J. Belamarić 1986. i od 1992. do 2008. (26. i 32–41), te R. Bužančić od 2011. godine (42–43).</s><s>Među izdanjima se posebno ističu zbornici u čast C. Fiskovića, K. Prijatelja i I. Petriciolija, odnosno monografski svesci o spomenicima otoka Visa i Lastova.</s>

<s>Vanjske veze 
 Prilozi povijesti umjetnosti u Dalmaciji na Portalu znanstvenih časopisa Republike Hrvatske (Hrčak)
 Prilozi povijesti umjetnosti u Dalmaciji u Hrvatskoj enciklopediji (LZMK)
 Prilozi povijesti umjetnosti u Dalmaciji 43 na stranicama Književnog kruga Split (posljednje izdanje)</s>

<s>Nastanci 1946.</s><s>Hrvatski stručni i znanstveni časopisi
Povijest Dalmacije</s>

